Document ID: 32006R0135

ΚΑΝΟΝΙΣΜΌΣ (ΕΚ) αριθ. 135/2006 ΤΗΣ ΕΠΙΤΡΟΠΉΣ
της 26ης Ιανουαρίου 2006
για την έκδοση πιστοποιητικών εισαγωγής ρυζιού για τις αιτήσεις που κατατέθηκαν κατά τη διάρκεια των δέκα πρώτων εργάσιμων ημερών του μηνός Ιανουαρίου 2006 κατ’ εφαρμογή του κανονισμού (ΕΚ) αριθ. 327/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1),
τον κανονισμό (ΕΚ) αριθ. 327/98 της Επιτροπής, της 10ης Φεβρουαρίου 1998, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (2), και ιδίως το άρθρο 5 παράγραφος 2,
Εκτιμώντας τα ακόλουθα:
Η εξέταση των ποσοτήτων για τις οποίες έχουν κατατεθεί αιτήσεις πιστοποιητικών εισαγωγής ρυζιού στο πλαίσιο της μερίδας του Ιανουαρίου 2006 οδηγεί στην πρόβλεψη έκδοσης πιστοποιητικών για τις ποσότητες που αναγράφονται στις αιτήσεις, με την εφαρμογή, κατά περίπτωση, ενός ποσοστού μείωσης, και στον καθορισμό των διαθέσιμων ποσοτήτων προς μεταφορά στην επόμενη μερίδα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στις αιτήσεις έκδοσης πιστοποιητικού εισαγωγής για τις δασμολογικές ποσοστώσεις ρυζιού που ανοίχθηκαν από τον κανονισμό (ΕΚ) αριθ. 327/98, οι οποίες υποβλήθηκαν κατά τη διάρκεια των δέκα πρώτων εργάσιμων ημερών του μηνός Ιανουαρίου 2006 και ανακοινώθηκαν στην Επιτροπή, εφαρμόζονται συντελεστές μείωσης σύμφωνα με τα ποσοστά που καθορίζονται στο παράρτημα του παρόντος κανονισμού.
2. Οι διαθέσιμες ποσότητες στο πλαίσιο της μερίδας του Ιανουαρίου 2006, προς μεταφορά στην επόμενη μερίδα, καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 27 Ιανουαρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιανουαρίου 2006.

Labels: 3
17
5